Fujinkai

Fujinkai (婦人会) panèka sala sèttong organisasi kompolan bâbinè' sè èbentu' Jeppang bâkto ajhâjhâ Inḍonèsia. Organisasi nèka èpaddhek bulân Agustus 1943. Fujinkai èpaddhek atas ḍhâsar kompolan bâbinè' militan sè bâḍâ è Jeppang kalabân nyama Dai Nippon Fujinkai. Angghuta Fujinkai ḍâri naghârâ asalla jumblana 15 juta orèng kalabân rata-rata omorra 20 taon ka attas. Kompolan nèka anḍi' tugas ajâgâ pertahanan perrang è buḍi, akadhi nyokong majuna èkonomi bân mabâḍâ cem-macem alat perrang.

È Inḍonèsia, Fujinkai molaè Èpaddhek ḍâri ondhâk palèng attas kantos palèng bâbâ. Nyamana èsasowayaghi kalabân ondhâk bân kennengnganna, akadhi nyamana Ken ka'angghuy kakobâsa'an è kabhupatèn bân Si ka'angghuy è kottha. Pamèmpènna ḍâri binè-binèna kenko otabâ èsebbhut bhupatè. Angghuta sè bisa noro' organisasi nèka na'-kana' parabân aomor 15 taon ka-attas. Lalampan sè èlakonè panèka mabâḍâ latèyan penanganan kesehatan ka'angghuy pajuwang sè loka è perrang, nolongè urusan logistik ka'angghuy aḍukung tentara Jeppang bân jhughân ngoros domèstik akadhi namen cem-macem ghângan bân aghâbây kalambhi ḍâri bahan essak (karung goni) ka'angghuy èyangghuy orèng lako romusha. È taon 1944 kompolan bâbinè' nèka aghântè dhâddhi pasukan Srikandi. Ḍâlem perrang, Fujinkai atugas mènangka mobilisasi bâbinè' ka'angghuy aḍukung tentara Jeppang ḍâlem Perrang Pasifik.

 Sombher 

Bhângsa:Bâbinè'